पेज 1 के शेष
जेटली: प्रतिष्ठा को हुए नुकसान की मैंने जो कीमत लगाई है, वह मुझे हुई बड़ी क्षति का बहुत छोटा हिस्सा है।
जेठमलानी: जेटली को कोई आर्थिक नुकसान नहीं हुआ है। इसीलिए वह कह रहे हैं कि इसे मापा नहीं जा सकता।
जेटली: मेरी प्रतिष्ठा को पहुंची ठेस कुछ हद तक कीमत में आंकी जा सकती है। सम्मान खोने पर व्यक्ति तनावग्रस्त होता है। मेरे साथ भी यही हुआ। मेरे पद, पृष्ठभूमि और प्रतिष्ठा को देखें तो मेरे सम्मान को इतना बड़ा नुकसान पहुंचा है कि उसे माप नहीं सकते हैं।
जेठमलानी: यानी आपका मत है कि आप इतने महान हैं कि इसे आर्थिक तौर पर नहीं माप सकते हैं।
जेठमलानी: आपने याचिका में लिखा है कि आपके अधिकारों का हनन हुआ। कैसे?
जेटली: छवि खराब करने के लिए मेरे खिलाफ लगातार अभियान चलाया गया। इसे रोकना जरूरी था। इसीलिए मानहानि का केस किया। (भावुक होते हुए) अपने पूरे राजनीतिक कॅरियर में कभी भी मैंने राजनीतिक आलोचना पर कुछ नहीं कहा। लेकिन इस बार मुझे केस करना पड़ा, क्योंकि मेरी सच्चाई और निष्ठा पर सवाल उठाए गए हैं। मैं 1977 से वकालत में हूं। राज्यसभा में नेता विपक्ष रहा हूं। समाज, परिवार और दोस्तों में मेरी छवि साफ है।
जेठमलानी: राजेंद्र कुमार के दफ्तर में छापेमारी की जानकारी आपको थी?
जेटली: नहीं। मुझे मीडिया रिपोर्ट से पता लगा था कि दिल्ली सचिवालय में पूर्व प्रधान सचिव राजेंद्र कुमार के दफ्तर पर सीबीआई ने छापा मारा है। लेकिन केजरीवाल ने आरोप लगाया कि यह मेरे कहने पर हुई है।
जेठमलानी: क्या आपको पता था कि डीडीसीए से जुड़े दस्तावेज दफ्तर में थे?
जेटली: मुझे इसकी जानकारी नहीं थी। छापे के बाद ही केजरीवाल और अन्य ने डीडीसीए को लेकर मेरे खिलाफ मानहानिकारक बयान दिए। उनका मकसद छापों से ध्यान हटाकर किसी भी तरह मुझे विवाद में घसीटना था। जबकि मेरा इस विवाद से कोई लेना-देना नहीं था।
जेठमलानी: ब्यूरोक्रेट चेतन सांघी की अगुवाई में डीडीसीए की रिपोर्ट तैयार हुई थी? आपकी उनसे दोस्ती है ना?
जेटली: मनमुताबिक बनाने के लिए कभी कोई बैठक नहीं की और न ही कोई दबाव डाला।
सुनवाई मंगलवार को भी जारी रहेगी।
इंदौर में...
यह रुपए उसने घर में स्टॉक कर रखे थे। नोटबंदी के बाद वह 3 लाख रुपए तो एक्सचेंज करवा चुका था, लेकिन 10 लाख रुपए रह गए थे। कुछ दिन पहले उसने इन्हें एक्सचेंज करवाने के लिए शेयर कारोबारी अपने दोस्त निशांत और वसीम से संपर्क किया। इन दोनों ने उसे 3 लाख में 10 लाख के नोट एक्सचेंज करवाने की बात कही और सराफा में ऐसे किसी शख्स के बारे में बताया, जो पुराने नोट एक्सचेंज कराता है। कुणाल ने उसके मोबाइल नंबर पर बात भी की। इसी सिलसिले में तीनों रुपए लेकर घूम रहे थे, तभी जूनी इंदौर पुलिस ने उन्हें गिरफ्तार किया। पुलिस मोबाइल नंबर के आधार पर सराफा वाले व्यक्ति को तलाश रही है।
पंजाब : दुष्कर्म...
न ही मामले की शिकायत दर्ज कराई। उसे एक निजी अस्पताल में भर्ती करा दिया था। जहां शनिवार देर रात बच्ची ने प्री-मेच्योर बेटी को जन्म दिया है। पैदा हुई बच्ची करीब पौने आठ महीने की है। रविवार को अचानक मां की हालत बिगड़ी तो प्राइवेट हॉस्पिटल का स्टाफ उन्हें सिविल हॉस्पिटल छोड़ आया। बताया जा रहा है प्राइवेट हॉस्पिटल की एंबुलेंस इमरजेंसी के बाहर ही मां-बेटी को छोड़ कर चली गई, उन्होंने अपनी एंट्री तक नहीं करवाई। जहां दोनों का इलाज चल रहा है।
लड़की ने प्राइवेट हॉस्पिटल में प्रीमेच्योर बेटी को जन्म दिया है। हालत खराब होने पर उसे सिविल हॉस्पिटल भेज दिया गया। बच्ची को नर्सरी में रखा गया है। मां की हालत ठीक है। उसके घरवालों ने बताया कि वह 11 साल की है।’ -डॉ.मनदीप कौर, गायनाकोलॉजिस्ट, सिविल हॉस्पिटल,लुधियाना, पंजाब
अब न्यूजीलैंड...
सिंह ने कहा, उस धमकी और उसकी हरकत से मैं घबरा गया था। उसके जाने के बाद मैंने समझा मामला खत्म लेकिन उस आदमी ने पार्किंग में मुझे अपशब्द कहने शुरू कर दिए। इससे पहले एक अन्य भारतीय बिक्रमजीत सिंह को भी इसी तरह का अनुभव हुआ था। उसे भी गाड़ी चलाते समय न्यूजीलैंड के एक नागरिक ने कहा था कि तेज गाड़ी चलानी है तो अपने देश लौट जाओ। बिक्रम का कहना है कि वो गाड़ी धीरे ही चला रहा था। हालांकि बाद में उस आदमी ने ई-मेल भेज कर माफी मांग ली थी और कहा था नशे में होने की वजह से वह अपशब्द बोल गया।
hne_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva awa_Deva hin_Deva hin_Deva bho_Deva hin_Deva